ముందస్తుగా వచ్చిన తెలంగాణ ఎన్నికల్లో పోటీ రసవత్తరంగా మారింది. ఓ పక్క అధికార టిఆర్ ఎస్,మరోపక్క ,కాంగ్రెస్ సారధ్యంలో టిడిపి,సిపిఐ,టీజె ఎస్,ఇంకోపక్క బిజెపి,మజ్లీస్ పార్టీల అభ్యర్థులు బరిలో నిలిచి ప్రచార జోరు సాగిస్తున్నారు. ఇక ఎన్నికలన్నాక సినీ పరిశ్రమ వ్యక్తులు కూడా రంగంలో ఉంటారు కదా. అదేవిధంగా తమకు ఇష్టమైన పార్టీ తరపున ప్రచారంలో కూడా పాలుపంచుకోవడం రివాజు. ఇక సినీ పరిశ్రమ ఎవరివైపు మొగ్గుతోందో ఓసారి పరిశీలిస్తే, అక్కినేని కుటుంబం టి ఆర్ ఎస్ నేతలతో సంబంధాలు కలిగి ఉంది.
టిఆర్ ఎస్ మంత్రి కేటీఆర్ తో నాగార్జునకు మంచి అనుబంధం ఉంది. ఎక్కడ ఏదైనా కార్యక్రమం జరిగినా కేటీఆర్ అడిగిందే తడవుగా నాగార్జున అందులో పాల్గొనడం చేస్తుంటారు. ఇక నాగార్జున కోడలు,టాలీవుడ్ స్టార్ హీరోయిన్ సమంత అయితే తెలంగాణా చేనేత వస్త్ర రంగానికి బ్రాండ్ అంబాసిడర్ గా ఉన్నారు. దీంతో అక్కడ చేనేత అమ్మకాలు విపరీతంగా పెరిగాయి. మొత్తం మీద చూస్తే, టి ఆర్ ఎస్ తో బిజినెస్ పరంగా కూడా అక్కినేని ఫామిలీ క్లోజ్ గానే ఉంది. అందుకే టి ఆర్ ఎస్ గెలవాలని అక్కినేని ఫామిలీ కోరుకుంటూ ప్రత్యక్షంగానో,పరోక్షంగానో తమ మద్దతు తెలుపుతోంది.
ఇక మెగాస్టార్ చిరంజీవి అయితే కేసీఆర్ గురించి, ఆయన ప్రభుత్వం గురించి సభాముఖంగా మాట్లాడుతూ,దేశంలోనే నెంబర్ వన్ సీఎం గా కేసీఆర్ ఉన్నారని,తెలుగు చిత్ర పరిశ్రమకు కూడా ఎంతో సేవ చేస్తున్నారని మెచ్చుకున్నారు. ఇక నా రూటే వేరు అని చెప్పే డైలాగ్ కింగ్ మోహన్ బాబు కూడా కేసీఆర్ పాలన భేష్ అని మెచ్చుకోవడమే కాక,కేసీఆర్ ని సీఎం కాకుండా ఎవరూ ఆపలేరని సంచలన ప్రకటన చేసారు.
కేసీఆర్ చేస్తున్న కార్యక్రమాలు దేశంలో ఎవరూ ఎక్కడ చేయడం లేదని మోహన్ బాబు కుటుంబం చెబుతూ పరోక్షంగా టి ఆర్ ఎస్ కి మద్దతు తెల్పింది. ఇక ఇప్పుడూ కూడా రాజకీయాలపై ముందుగా స్పందించే పోసాని కృష్ణమురళి కూడా తన ఓటు కేసీఆర్ కేనని కుండబద్దలు కొట్టారు. ఇలా అక్కినేని కుటుంబం,మెగా ఫామిలీ,మోహన్ బాబు ఫ్యామిలీ,ఇంకా పలువురు సెలబ్రిటీలు కూడా టి ఆర్ ఎస్ వైపే ఉన్నారు. మరి టాలివుడ్ పెద్దలు కోరుకున్నట్లు కేసీఆర్ మళ్ళీ వస్తారా,లేక ప్రజల ఆలోచన వేరేగా ఉందా అనేది ఎన్నికల తర్వాతే తేలాల్సి ఉంది.
mundastugaa vachina telamgaana ennikallo poty rasavattaramgaa maarindi. oo pakka adhikara tr es,maropakka ,congress saaradhyamlo tidipi,cpi,tease es,inkopakka bijepi,majlis paarteela abhyardhulu barilo nilichi prachaara joru saagistunnaaru. ika ennikalannaka cinee parisrama vyaktulu kuudaa rangamlo untaaru kada. adevidhamgaa tamaku ishtamaina party tarapuna prachaaramlo kuudaa palupanchukovadam rivaju. ika cinee parisrama evarivaipu moggutondo osaari pariseeliste, akkineni kutumbam ti ar es nethalatho sambandhaalu kaligi undi.
tr es mantri ktr thoo nagarjunaku manchi anubandham undi. ekkada edaina kaaryakramam jarigina ktr adiginde tadavugaa nagarjuna andulo palgonadam chestuntaaru. ika nagarjuna kodalu,tollivood star heroin samanta ayithe telamgaanaa chenetha vastra rangaaniki brand ambasider gaa unnaaru. deentho akkada chenetha ammakaalu vipareetamgaa perigaayi. mottam meeda chuste, ti ar es thoo bijines paramgaa kuudaa akkineni fomily close gaane undi. anduke ti ar es gelavalani akkineni fomily korukuntu pratyakshamgaano,parokshamgaano tama maddatu teluputondi.
ika megastar chiranjeevi ayithe kcr gurinchi, aayana prabhutvam gurinchi sabhaamukhamgaa maatlaadutuu,desamlone nembar van cm gaa kcr unnaarani,telugu chitra parisramaku kuudaa entho seva chestunnarani mechukunnaru. ika naa roote vaeru ani cheppe dailag king mohan baabu kuudaa kcr paalana bhesh ani mechukovadame kaaka,kcr ni cm kakunda evaruu aapalerani sanchalana prakatana chesaru.
kcr chestunna kaaryakramaalu desamlo evaruu ekkada cheyadam ledani mohan baabu kutumbam chebutuu parokshamgaa ti ar es ki maddatu telpindi. ika ippuduu kuudaa rajakeeyaalapai mundugaa spandinche posani krishnamurali kuudaa tana otu kcr kenani kundabaddalu kottaru. ilaa akkineni kutumbam,mega fomily,mohan baabu famili,inka paluvuru selabritylu kuudaa ti ar es vaipe unnaaru. mari talivud peddalu korukunnatlu kcr mallee vastara,leka prajala aalochana veregaa undaa anedi ennikala tarvate telalsi undi.